**Prijedlog Predlagač: Gradonačelnica**

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 47. stavka 1., točke 25. Statuta Grada Korčule (Službeni glasnik Grada Korčule" broj 3/18 i 3/21), a sukladno Sporazumu o suradnji na projektu Joint\_SECAP, Gradsko vijeće Grada Korčule, na svojoj \_\_\_\_ sjednici održanoj dana \_\_\_\_\_\_\_ godine, donosi sljedeću

**O D L U K U**

**o izmjeni i dopuni**

**Odluke o usvajanju Akcijskog plana održivog energetskog razvoja i prilagodbe klimatskim promjenama otoka Korčule - SECAP (Sustainable Energy and Climate Action Plan)**

**I.**

Gradsko vijeće Grada Korčule usvaja izmijenjeni i dopunjeni Akcijski plan energetski održivog razvoja i prilagodbe klimatskim promjenama (Sustainable Energy and Climate Action Plan – SECAP) za otok Korčulu, koji čini sastavni dio ove Odluke.

**II.**

Ova Odluka stupa na snagu danom objave u Službenom glasniku Grada Korčule.

KLASA:

URBROJ:

Korčula,

PREDSJEDNICA

GRADSKOG VIJEĆA

**O b r a z l o ž e n j e**

Krajem 2021. godine Općinska i Gradska vijeća svih jedinica lokalne samouprave otoka Korčule su usvojila Akcijski plan održivog energetskog razvoja i prilagodbe klimatskim promjenama otoka Korčule – SECAP.

Tijekom 2022. uočena je zajednička potreba za izmjenom i dopunom postojećeg SECAP dokumenta.

Svrha izmijene je veća mogućnost povlačenja sredstava iz Europskih izvora financiranja. Naime, novo programsko razdoblje karakterizirano je naglaskom na zelenom i digitalnom razvoju. To znači da će se najvećim dijelom financirati projekti u smjeru zelene tranzicije i digitalne tranzicije/transformacije.

Sa ciljem osiguravanja mogućnosti apliciranja na buduće pozive za što veći dio projekata koje pojedine jedinice lokalne samouprave planiraju, dodati će se jedna mjera.

Radi se o mjeri unutar sektora Šumarstva, naziva Razvoj zelene infrastrukture. Nova mjera uključuje aktivnosti izrade i provedbe plana zelene i plave infrastrukture, ulaganja u očuvanje i obnovu staništa i investicije u jačanje otpornosti područja na pritiske uvjetovane klimatskim promjenama, što ranijim SECAP dokumentom nije predviđeno.

Planirane aktivnosti odnose se i na formiranje novih zelenih područja i održavanje postojećih, izgradnju mreža za pješačenje i biciklističke staze, i sl.

**Opći cilj** mjere je ulaganje u zelenu infrastrukturu kojom se odgovara na izazove klimatskih promjena.

**Specifični cilj** mjere je uključiti zelenu infrastrukturu u aktivni život stanovnika.